[επ]ι δαμιοργων αρνισκο[υ του --------- 0]ιμανορος [του -] αναξιλαου του κλεομηδεος [εκκλησια εν] τωι οδυσσει[ωι γραμματεος α]γλαοτελεος επειδη μαγνητες ο[ι α]π[ο μα]ιανδρου οικειοι οντε[ς] κ[αι φιλοι] τας πολιος των ιθακων πρεσβευ[τ]ας [απ]οστειλαντες τους δε αυ[τους] και επαγγελτηρας σωσικλην διοκλεος αριστοδαμον διοκλεος διο[τι]μον μηνοφιλου οιτινες το τε ψαφισμα απεδωκαν και αυτοι απελογιξαντο ταν τε τας αρτεμιδος επιφανειαν και ταν γεγενημενας υπο των προγονων αυτων εν τους ελλανας ευεργεσιας και εν το ιερον το εν δελφοις δια τε των χρησμων και δια των ποιηταν και δια των ψαφισματων των υπαρχοντων αυτοις παρα ταις πολιοις καλων τε και ενδοξων παρανεγνωσαν δε και τον χρησμον εν ωι κατακεχωρισμενον ην λωιον ειμεν και αμεινον τοις σεβομενοις αρτεμιν λευκοφρυηναν και ταμ πολιν και ταγ χωραν ιεραν και ασυλον νομιζοντοις δεδοχθαι ται εκκλησιαι επαινεσαι μεν τον δαμον τομ μαγνητων επι τε ται ποτι τους θεους ευσεβειαι και επι ται ποτι τους ελλανας καλοκαγαθιαι και καλειν τον δαμον τομ μαγνητων εν ταν προεδριαν τοις οδυσσειοις ειμεν δε αυτων ταν τε πολιν και ταν χωραν ιεραν και ασυλον καθως ο απολλων ο εν δελφοις ανιερωσεν δεχεσθαι δε και ταν θυσιαν και τον αγωνα ον τιθεντι ται αρτεμιδι ται λευκοφρυηναι στεφανιταν ισοπυθιον ταις τιμαις δομεν δε και εν απαρχαν ται θεαι δραχμας επιχωριας δεκαπεντε και το ενεστιον θυ[μ]α οιν καλεσαι δε αυτους και επι ξενια επι ταν πατριον εστιαν ελεσθαι δε και θεαροδοκον τον υποδεξουμενον τας αει παραγινομενα[ς] θεαριας παρα τωμ μαγνητων. αιρεθη ιγερτας πραυλου. επαινεσαι δε τον τε αρχιθεαρον σωσικλην και τους θεαρους αριστοδαμον διοτιμον επι τε ται υπερ τας αυτων πατριδος φιλοτιμιαι και επι ται σπουδαι του μολειν ποθ αμε και ειμεν αυτους προξενους και ευεργετας τας πολιος των ιθακων και υπαρχειν αυτοις παρα τας πολιος παντα τα φιλανθρωπα οσα και τοις αλλοις προξενοις και ευεργεταις υπαρχει αναγραψαι δε τοδε το ψαφισμα εσταλας δυο και αναθεμεν ταμ μεν εν τωι [οδ]υσσειωι ταν δε εν τωι ιερωι τας αθανας ο δε επιδαμιοργος σωτιων ταν επιμελειαν ποιησασθω.
IMagn 36 + p. 295
IMagn 36 + p. 295